En etageejendom midt i Brønderslev stod søndag aften i flammer.

Der udbrød søndag aften brand i en etageejendom i Algade i Brønderslev. I stueetagen ligger et pizzeria, og ovenover er der flere lejligheder. - Der bor tilsyneladende ikke nogen i lejlighederne, og vi har ikke nogen meldinger om, at der skulle være personskader, siger vagthavende Karsten Højrup fra Nordjyllands Politi. Pizzeriaet er ifølge vagtchefen udbrændt, og der er alvorlige røgskader i lejlighederne. Der er ingen meldinger om brandårsag eller tilskadekomne.